《潼关》
清代·颜光敏

连山觅路纵横断，粉堞当空结构牢。万里河流蒲坂动，九天秋色岳莲高。

燕齐无计挠秦帝，关陇频闻唱《董逃》。设险当年隶畿辅，庙谟亲见紫宸劳。

作者简介：（1640—1686）山东曲阜人，字逊甫，更字修来，号乐圃。颜光猷弟。康熙六年进士，由中书舍人累迁吏部郎中，充《一统志》纂修官。书法擅名一时，尤工诗。有《乐圃集》、《未信编》、《旧雨堂集》、《南行日记》。